آمریکا باشقانی کؤمکچی‌سی جو بایدن آنکارادا ...
جو بایدن، تورکیه‌دکی رسمی تماس‌لاری چرچیوه‌سینده، برابرین‌دکی هیاتله ایلک اولا‌راق تورکیه بؤیوک میللت مجلیسینی زیارت ائتدی.
بایدن، مجلیس باشقانی ایسماعیل قهرمانلا گؤروشدو.
قهرمان، دوست و موتتفیق آمریکانین صدر معاوینی بایدنین، کئچمیش اولسون (کودتا گیریشیمی سببیله) زیارتین‌دن اؤتورو تشککور ائتدی.
بایدن ده کودتا گیریشیمینه باغلی کدرلرینی دیله گتیره‌رک،
"حادثه‌نین صاباحی‌سی گونو بورادا اولماق ایستردیم. اؤز عسکرینیزی مجلیسه هوجوم ائتدیغینی اؤیرندیگیمده اورییمه بیچاق باتدی. 11 سپتامبردا اؤلکمده اولان‌لاری منه خاطیرلاتدی" دئدی.
تورکیه‌دکی دموکراسییه گووندیک‌لرینی ایفاده ائدن بایدن،
"تورکیه گوج‌لو بیر اؤلکه، سیزه احتیاجیمیز وار" دئیه دانیشدی.
ایکی‌لی‌نین، مطبوعاتا باغلی اولا‌راق رئال‌لاشان گؤروشمه‌سی‌نین آردین‌دان بایدن، مجلیس باشقانی قهرمان ایله بیرلیکده کودتا گیریشیمیینده بومبا‌لانان مجلیسده زیان گؤرن یئرلری زیارت ائتدی.
بایدنین یالنیز شرف حالینداکی بومبا‌لانان حیسه‌سی گزمه‌سی پلانلاشدیریلدیغی.
آنجاق، باش ناظیر بینا‌لی ییل‌دیریمین ایستگی ایستیقامتینده، کودتا گیریشیمیینده تخریب اولان باش ناظیرلیک قاتینا دا چیخاریلدی و بورادا دا اؤزونه معلومات وئریلدی.
بایدن گؤردوک‌لری قارشی‌سیندا "چوخ قورخونج، داغیدیجی" ایفاده‌سینی ایستیفاده ائتدی.
جو بایدنین مجلیسی زیارتینده 4 سیاسی پارتینین نماینده‌لری ده اولدو.
بایدن، فتح الله گولنین قایتاریلماسی موضوعسوندا ایسه اؤلکه‌سین‌دکی اوستونلوگونه ایشاره ائده‌رک، "قراری محکمه وئره‌جک" دئدی.
آمریکا باشقان کؤمکچی‌سی داها سونرا چانکایا کؤشکونده کئچه‌رک باش ناظیر بینا‌لی ییل‌دیریم ایله بیر یئره گلدی.
موصاحیبه‌نین آردین‌دان ائدیلن اورتاق مطبوعات کونفرانسیندا آمریکا باشچی کؤمکچی‌سی بایدن، اؤلکه‌سی‌نین تورکیه‌ده یاشانان کودتا گیریشیمیینی اوّل‌دن بیلدیگی ایستیقامتین‌دکی ادعا‌لاری یالانلایا‌راق، "15 ژوئیه‌ده یاشانان کودتا گیریشیمینی قیناییرام." دئدی.
آمریکانین تورکیه‌نی هر زامان دستکلدیگینی ایفاده ائدن بایدن، اؤلکه‌سی‌نین تورک خالقی‌نین جسارتینه حیران قالدیغینی دا وورغولاییب.
بایدن، فتو / پ.د.ی چته باشی گولنین قایتاریلماسی ایله علاقه‌دار اولا‌راق ایسه،
"بیز مسئوللار‌لا ایله امکداش‌لیق ائدیریک، حقوق متخصص‌لریمیز بیرلیکده چالیشیر، بیزیم هر هانسی بیر شکیلده موتتفیقیمیزه ضرر وئرن بیر آدامی قوروما نیتیمیز یوخ‌دور" دئدی.
آمریکا باشقانی کؤمکچی‌سی بایدن، فتو / پ.د.ی چته باشی گولنین قایتاریلماسی اوچون آمریکا محکمه‌لرینه مراجعت و بونون بیر آز زامان آلاجاغینی سؤیله‌دی.
اورتاق مطبوعات کونفرانسیندا غازی آنتپدکی ترور هوجومونا دا توخونان بایدن، بونون اینسانلیغا سیغمایان باربار بیر حرکت اولدوغونو ایفاده ائتدی.
آمریکا پرزیدنت کؤمکچی‌سی جو بایدن جرابلوسداکی "فیرات قالخانی" حرکاتیندا ایسه داعشه قارشی بیرلیکده چالیشیلاجاغینی، ی.پ.گ گوجلری‌نین فیراتین دیگر طرفینه کئچممه‌سی لازیم اولدوغونو، اگر بئله بیر وضعیت اولسا هئچ بیر شکیلده آمریکا دان دستک گؤتوره بیلمه‌یه‌جک‌لرینی "سؤیله‌دی.
باش ناظیر بینا‌لی ییل‌دیریم دا، آمریکا باشچی کؤمکچی‌سی جو بایدنین آنکارادا قوناق ائتمک‌دن بؤیوک قورور دویدوق‌لارینی ایفاده ائتدی.
زیارت اثناسیندا باشدا 15 ژوئیه کودتا گیریشیمی اولماق عذره، بؤلگه موضوعلاردا فیکیر موبادیله‌سی ائتدیک‌لرینی ایفاده ائدن باش ناظیر،
"بو آلچاق کودتا گیریشیمی‌نین چته باشی فتح الله گولنین لازیم‌لی عملیات‌لار ائدیله‌رک اؤلکه‌میزه قایتاریلماسی مدتینی باشلاتمیش اولوروق. بیزیم بورا‌داکی ان بؤیوک گؤزلنتیمیز بوتون حقوقی پروسه‌‌لرین زامان ایتیرمه‌دن ایره‌لیلمه‌سی و بورا‌دان میللتیمیزین گؤزلمه‌سی ایستیقامتینده بیر قرار چیخماسی‌دیر." دئدی.
سوریه‌ده وضعیت اورکاچان دئییل، 500 مینه یاخین اینسان حیاتینی ایتیردی دئین باش ناظیر،
"بورادا ایکی اهمیت‌لی نقطه وار بون‌لاردان بیری سوریه‌نین اراضی بوتؤو‌لوگونون قورونماسی و اتنیک قروپ‌لارا ایستیقامت‌لی بیر بؤلونمه رئاللاشماماسی‌نین. جنوبی سینیریمیزدا یئنی بیر کورد میدانا گلمه‌سینی قبول ائتمیریک. "دئدی.
جو بایدن، سون اولا‌راق پرزیدنتی رجب طیب اردوغان طرفین‌دن پرزیدنت کوللیه‌سینده قبول ائدیله‌جک.
پرزیدنت کوللیه‌سینده چیخا‌جاق ایلک آمریکالی لیدر اولا‌جاق بایدنین اردوغان ایله گؤروشمه‌سی مطبوعاتا باغلی رئال‌لاشا‌جاق.
بایدن، گؤروشمه‌دن سونرا تورکیه‌دن آیریلا‌جاق.
